projecte-aina/catalan_government_crawling huggingface dataset:
Titol: La genètica que et menges; del laboratori a la taula
Des que es va iniciar l'agricultura, els humans hem anat millorant les espècies que ens alimenten adequant-les a les nostres necessitats, als nostres gustos i adaptant-los a les condicions ambientals del nostre entorn.
Aquest procés, que es va iniciar de forma instintiva, s'ha anat fent cada cop més eficient gràcies al coneixement de la genètica.
En aquesta xerrada s'explica com funciona el procés de millora de varietats vegetals i com els científics i científiques ajuden a obtenir noves varietats.
Dins els actes de commemoració dels 150 anys del naixement d'Enric Granados, el Departament d'Ensenyament va organitzar una Jornada de formació adreçada a tota la comunitat educativa.
La Jornada Granados 150 anys es va celebrar el dia 17 de febrer de 2017 al matí a l'Auditori Eduard Toldrà del Conservatori Municipal de Música de Barcelona.
Aquesta jornada, reconeguda com a formació contínua pel Departament d'Ensenyament, es va iniciar amb les ponències inaugurals "Granados, un músic modern mirant el futur", a càrrec del Dr.
Jaume Ayats, director del Museu de la Música de Barcelona i del Centre Robert Gerhard per a la promoció i difusió del patrimoni musical català, parlant de la figura d'Enric Granados, vinculada al moment actual de la música catalana i la ponència "Una reivindicació de la modernitat", a càrrec de Xavier Fina, cap de Departament de promoció i gestió i membre del Consell de Direcció de l'Escola Superior de Música de Catalunya, sobre la importància de l'educació artística en la formació de la persona i la societat.
Es va continuar la jornada presentant diferents projectes de qualitat que duen a terme les escoles de música, conservatoris i centres autoritzats de grau professional de música amb l'entorn (escoles, instituts, municipis...).
Meritxell Ruíz, honorable consellera d'ensenyament, amb els patrocinadors del Premi Granados 150 anys, Coca-cola Partners i Editorial Boileau, que van atorgar els tres premis i la menció d'honor.
Després d'un breu parlament de la consellera, va concloure l'acte el concert de Xavier Amorós, guanyador del primer premi, que va interpretar els Valsos poètics d'Enric Granados.
El Departament d'Ensenyament va convocar, el passat dia 11 i 17 de febrer, un premi d'interpretació per commemorar el cent-cinquantè aniversari del naixement del compositor lleidatà Enric Granados, amb l'objectiu de promoure la divulgació de la música catalana entre l'alumnat d'escoles de música i de grau professional, alhora donar a conèixer la figura d'aquest compositor.
Podeu consultar les bases del premi en aquest enllaç.
El premi es va dur a terme al Conservatori municipal de música de Barcelona.
Hi va haver un total de 19 alumnes inscrits de diferents escoles de música autoritzades, centres de grau professional de música i conservatoris d'arreu de Catalunya, dels quals 7 van ser finalistes.
Els alumnes havien d'interpretar peces del compositor.
Van formar part del jurat tres persones lligades al panorama musical català i a la formació de nous músics: la cantant lírica Carmen Bustamante –premi L'Orphée d'Or i Creu de Sant Jordi-; el director de cor i d'orquestra Manel Valdivieso –director de la JONC -, i la prestigiosa pianista catalana Alba Ventura.
Mostra representativa de les publicacions sobre Ramon Llull que poden ser útils per a alumnes tant de primària com de secundària (amb independència de l'any de publicació).
Cicle de reportatges que Catalunya Ràdio dedica a celebrar l'Any Llull, útil per a l'educació secundària.
Publicació de Lectura Fàcil que reprodueix simbòlicament el comportament humà en l'àmbit polític amb una fidelitat i actualitat aclaparadores.
L'any 2016 es commemora el set-cents aniversari de la mort de Ramon Llull, un dels pensadors i escriptors més importants de l'època medieval.
Va néixer a Mallorca i es considera el pare de la literatura catalana.
Per això a Cavall Fort li dediquen el dossier del nostre número d'abril, que comença explicant la seva vida
Un sondeig de continguts sobre Ramon Llull per a 3r i 4t d'ESO
Llibre electrònic que vol apropar als lectors un dels pensadors catalans més universal de tots els segles.
Optimitzat per a dispositius mòbils.
Programa educatiu que té l'objectiu de familiaritzar els alumnes amb la vida i l'obra de Ramon Llull i en coneguin la importància literària i històrica.
Està adreçat a l'alumnat del tercer curs de l'Educació Secundària Obligatòria.
Crèdit de síntesi adreçat a l'ESO format per un conjunt d'activitats interdisciplinàries amb l'objectiu de fomentar el treball en grup, la recerca i la relació amb l'entorn.
Entorn web que introdueix l'alumnat en la vida i obra de Ramon Llull i serveix de suport al professorat en l'organització de les visites als llocs lul·lians que es proposen a la «Ruta Ramon Llull a Mallorca i Catalunya»
La proposta didàctica es composa dels materials següents:
Dossier de l'alumnat 1r i 2n d'ESO
Una cacera del tresor adreçada a alumnes de 3r i 4t d'ESO
Ramon Llull, mallorquí universal i filòsof genial.
Documental que ens descobreix la figura de Ramon Llull
Guia de lectura interactiva que inclou informació sobre Maria Barbal i la seva obra.
Hi ha una proposta d'activitats per "Abans de llegir" i "Després de llegir".
Dossier didàctic que ofereix un itinerai de lectura sobre Pedra de tartera i altres obres de Maria Barbal i fa un recorregut per la seva vida.
Està inclòs en el programa Lletres a les aules de la ILC.
Dossier didàctic del Programa El Gust per la Lectura sobre la primera novel·la de Maria Barbal.
Adreçat a alumnes de 3r i 4t d'ESO i Batxillerat.
Conversa pedagògica celebrada al Departament d'Ensenyament el 6 de febrer de 2014 sobre la lectura de textos literaris a l'aula.
Van estar convidats Maria Barbal, escriptora, i Pere Martí, professor de llengua i literatura catalanes i escriptor.
"La persona pluralista fa falsos tots els absolutismes, tots els fanatismes i tots els reduccionismes."
Article publicat al diari El País del 28 d'agost de 2010 pel secretari general de la "Asociación de teólogos y teólogas Juan XXIII" Juan José Tamayo, amb motiu de la mort del filòsof Raimon Panikkar.
Article publicat al Diari Ara del 8 de desembre de 2017 al voltant del llibre Pluralisme i interculturalitat (Fragmenta).
En aquest article, Ignasi Moreta, comissari de l'any Panikkar, fa una breu ressenya biogràfica de Raimon Panikkar i reflexiona sobre conceptes bàsics en la filosofia de l'autor, com ara el pluralisme, la interculturalitat o el diàleg interreligiós.
En aquet vídeo de 4.46 minuts, Raimon Panikkar explica mitjançant la metàfora de la finestra, l'absoluta necessitat del diàleg i la tolerància.
Fundada per Raimon Panikkar al 1988, i actualment presidida per la Dra.
Entre les seves activitats destaca l'impuls a la publicació arreu del món de l'Opera Omnia Raimon Panikkar i l'organització de congressos internacionals sobre el seu pensament.
Commemoració del Dia Internacional en memòria de les víctimes de l'Holocaust a l'institut Ferran Casablancas de Sabadell mitjançant fotografies i pel·lícules
Si el vostre centre educatiu ha dut a terme activitats per commemorar el Dia Internacional per commemorar les Víctimes de l'Holocaust i voleu que des de la XTEC en fem difusió, us agrairem que ompliu aquest qüestionari.
Cal que ens faciliteu una adreça web on visualitzar les activitats
Un viatge a través de la memòria.
Un homenatge a una dona compromesa amb la justícia, les llibertats i els drets humans
El 13 de juny la consellera de Benestar Social i Família lliura la Medalla Centenària de la Generalitat a Neus Català
El 13 de juny de 2015 lliurament de la Distinció d'Honor del Priorat al Teatre de l'Artesana de Falset
El 9 de març el Govern atorga la Medalla d'Or de la Generalitat de Catalunya a Neus Català en reconeixement de la seva lluita per les llibertats democràtiques
Diàleg entre el professor Joseph Lo Bianco de Didàctica de la Llengua a la Facultat d'Educació de la Universitat de Melbourne i especialista en educació plurilingüe i intercultural i Mònica Pereña, sub-directora general de Llengua i Plurilingüisme del Departament d'Educació.
L'objectiu és reflexionar i debatre sobre les línies estratègiques que, des del Departament d'Educació, s'han anat dissenyant per construir i aplicar un model educatiu plurilingüe i intercultural a Catalunya.
20 de març a la Sala d'Actes del Departament d'Educació a les 18:00h.
Cal confirmar l'assistència al correu [EMAIL]
El tractament integrat de llengua i continguts (TILC) és una proposta metodològica orientada a ensenyar de manera integrada la llengua i els continguts en les àrees o matèries dels àmbits no lingüístics, promovent un aprenentatge actiu, més profund i significatiu.
A més de prestar atenció a l'ensenyament del llenguatge acadèmic, el TILC també es proposa desenvolupar les destreses metacognitives, la consciència crítica i la perspectiva intercultural dels aprenents, per aconseguir un alt rendiment en els continguts disciplinaris i a la vegada enriquir l'habilitat en l'ús de la llengua en què s'imparteix l'àrea o matèria.
La metodologia TILC té com a objectiu la millora simultània, per part de l'alumnat, de la seva competència comunicativa en una llengua i dels resultats obtinguts en una àrea o matèria.
Aquesta metodologia s'aplica en català -especialment quan l'alumnat no té aquesta llengua com a primera llengua-, en castellà i en llengües estrangeres.
En aquest darrer cas, la metodologia es coneix amb la sigla AICLE (aprenentatge integrat de continguts i llengua estrangera) i sovint apareix en la forma CLIL, quan la llengua estrangera és l'anglès, o ÉMILE, quan la llengua estrangera és el francès
El tractament integrat de llengües (TIL) és una proposta metodològica basada en l'enfocament comunicatiu de l'ensenyament i l'aprenentatge de les diverses llengües curriculars que s'imparteixen en un centre educatiu.
Proposa un treball col·laboratiu entre el professorat de les diferents llengües de l'escola a partir de tots els elements que comparteixen, facilita el desenvolupament competencial de l'alumnat i promou un aprenentatge actiu, més profund i significatiu, vehiculat a través de totes les llengües.
Més enllà de la coordinació en l'ensenyament de les llengües, aquest enfocament promou també la reflexió metalingüística conscient per part de l'alumne i el contrast entre formes lingüístiques, la qual cosa afavoreix un aprenentatge profund en totes les llengües i matèries.
Aplicar aquest enfocament a l'aula implica treballar àmbits comuns a les llengües (conceptes generals sobre les llengües, procediments i hàbits de reflexió lingüística, actituds de respecte i valoració, etc.) des de qualsevol llengua.
Igualment, significa afavorir la coherència metodològica, en el sentit que totes les llengües s'ensenyaran des d'una metodologia que posa l'èmfasi en l'aprenentatge comunicatiu i orientat a l'ús.
Des del punt de vista de l'organització curricular i de la planificació de la docència a l'aula, implica una selecció i seqüenciació adequada dels continguts d'aprenentatge lingüístic propis de cada llengua i de cada etapa, amb l'objectiu d'evitar redundàncies innecessàries i de focalitzar els trets específics i distintius propis de cada llengua.
I condueix també a desenvolupar activitats d'aula que impliquen l'ús actiu i passiu de més d'una llengua.
El programa d'innovació pedagògica Avancem: Ensenyament i Aprenentatge integrat de les llengües té com a finalitat dotar el nostre alumnat d'una competència plurilingüe sòlida que afavoreixi el seu creixement acadèmic i posterior inserció laboral.
D'altra banda, fomenta un ensenyament de les llengües competencial, que parteixi del consens i la cooperació entre el professorat de llengua i que promogui el disseny de projectes d'aula en què participen diverses llengües.
En els darrers anys s'han produït canvis importants en els camps tecnològic, demogràfic, comercial i cultural que impliquen una adaptació constant del sistema educatiu que, entre d'altres, ha de donar resposta a la necessitat de coneixement de diverses llengües alhora que preserva i garanteix el coneixement i l'ús de la llengua catalana i dels elements propis de la nostra cultura al conjunt de la població.
Aquest nou context, que genera necessitats altament competencials, reclama una acció educativa orientada a la promoció del plurilingüisme com a eina de cognició i coneixement, com a recurs d'internacionalització i de participació digital, i com a estratègia d'inserció sociolaboral i cultural.
Per això cal garantir que l'alumnat accedeixi al domini lingüístic i comunicatiu de les llengües que previsiblement necessitarà al llarg de la vida, però molt especialment al domini d'estratègies que li facilitin l'aprenentatge d'altres llengües en un futur.
Tenint en compte que els objectius d'ensenyament i aprenentatge a Catalunya han de prioritzar tant l'eficàcia comunicativa i l'excel·lència lingüística com la transferència i l'analogia pròpies de l'educació plurilingüe, cal plantejar activitats orientades a l'activació d'estratègies de transferència interlingüística des de l'enfocament plurilingüe i accions d'impuls a les llengües curriculars que proporcionin a l'alumnat capacitat comunicativa per desenvolupar-se en l'entorn escolar i al llarg de la vida.
Es tracta d'establir, dins dels centres, processos coherents amb els plantejaments didàctics d'adquisició i ensenyament i aprenentatge de les llengües diversificant-ne el tractament segons les llengües i els aprenents i coordinant les accions adreçades a les diferents llengües del currículum integrant en el Projecte Lingüístic totes les accions previstes pels centres i la utilització dels recursos de què disposen.
Altres programes adreçats a millorar l'ensenyament i l'aprenentatge de les llengües a Catalunya.
En la primera dècada del segle XXI, un dels principals reptes al qual ha hagut de donar resposta el sistema educatiu no universitari a Catalunya ha estat el de l'arribada massiva d'alumnes de nacionalitat estrangera, el nombre dels quals ha crescut d'una forma extraordinària sobretot a partir del tombant de segle.
En aquesta secció el professorat trobarà informació i recursos per ajudar l'alumnat a desenvolupar les competències comunicatives i lingüístiques necessàries per conviure en una societat plural, multilingüe i multicultural com l'actual.
Des del curs 2004-2005, el Departament d'Ensenyament impulsa un programa d'ensenyament de les llengües i cultures de l'alumnat d'origen estranger o bé amb arrels familiars en altres països.
A través d'aquesta acció s'aborda i es posa en valor la diversitat lingüística i cultural de les nostres aules i es vetlla pel coneixement d'unes llengües i cultures que són presents a Catalunya, en bona part com a conseqüència dels processos migratoris del tombant de segle, i que li aporten una immensa riquesa que convé reconèixer i preservar.
La incorporació de les llengües familiars en el projecte lingüístic del centre no tan sols contribueix al desenvolupament de la competència plurilingüe de l'alumnat, sinó que també reforça una acció educativa i integrada per a la convivència i la cohesió social.
El programa ofereix a tot l'alumnat la possibilitat d'aprendre llengües com el portuguès, el romanès, l'àrab estàndard, el xinès mandarí, l'amazic, el bengalí, l'ucraïnès i el rus entre altres, i d'accedir al coneixement de les cultures associades a aquestes llengües.
Aquest caràcter inclusiu del programa el converteix en una proposta d'aprofundiment i ampliació de coneixements en llengua pròpia per a alguns alumnes i en una oportunitat d'aprenentatge de noves llengües per a uns altres.
Una de les principals accions del programa és l'oferta de classes de llengües i cultures d'origen (hereditàries).
Aquesta formació s'ofereix majoritàriament en horari extraescolar i a través d'institucions, entitats o associacions que disposen de professorat amb els coneixements i destreses necessàries.
Algunes llengües, però, com el portuguès, el romanès i l'àrab, es poden impartir també en horari lectiu en virtut de convenis intergovernamentals que així ho preveuen i ho fan possible.
Programa de llengües i cultures d'origen
Informe sobre les llengües d'origen
L'escola catalana ha de disposar del model lingüístic adequat que garanteixi el domini de la llengua catalana per part de tot l'alumnat, com a eina de cohesió, identitat i convivència en la nostra societat, i el domini de la llengua castellana, cooficial a Catalunya, com a instruments per a actuar en els entorns acadèmics, sociopolítics i laborals més propers.
Igualment, ha de facilitar el domini d'altres llengües, en especial l'anglès, com a eines d'aprenentatge i d'emprenedoria al llarg de la vida i per a l'adquisició d'una capacitació i formació professionals de qualitat, i el manteniment i la difusió de les llengües d'origen de l'alumnat nouvingut, com a riquesa aportada al sistema educatiu i com a oportunitat per a l'alumnat que les parla, en el marc de la globalització i la internacionalització de la societat catalana del futur.
L'aprenentatge de llengües és essencial per a la competitivitat en el món laboral i per a l'exercici de la ciutadania europea en tots els àmbits i totes les llengües ofereixen oportunitats en els mons acadèmic i laboral.
En aquest apartat trobareu informació, eines i recursos per treballar les diferents llengües presents als centres educatius i orientacions i criteris per treballar des de la diversitat lingüística.
Publicació del Departament d'Ensenyament que presenta el marc que defineix i identifica la política lingüística educativa de Catalunya.
Amb l'objectiu de contribuir a consolidar un model d'educació plurilingüe i intercultural per al sistema educatiu català, el document ofereix orientacions metodològiques i organitzatives que facilitin l'assoliment de la competència comunicativa i lingüística de l'alumnat no universitari.
Pla per a la reducció del fracàs escolar a Catalunya 2012-2018.
Pel que fa al plurilingüisme, les actuacions es troben en l'eix 5.
Ordenació curricular de l'àmbit de llengües:
Orientacions per a l'elaboració del currículum mixt batxillerat - baccalauréat
Documents d'orientacions per al desplegament de les competències bàsiques de les etapes de primària i secundària obligatòria amb la finalitat d'ajudar els centres a l'hora de desenvolupar el currículum de les àrees de llengua catalana i literatura i llengua castellana i literatura, de l'àmbit de llengües.
Traducció i adaptació al català del document Common European Framework for Languages: Learning, Teaching, Assessment elaborat pel Consell d'Europa.
Proporciona unes bases comunes per a la descripció d'objectius, continguts i mètodes per a l'aprenentatge de llengües de manera que els cursos, els programes i les qualificacions descriguin exhaustivament el que han d'aprendre a fer els aprenents de llengua a l'hora de comunicar-se i quins coneixements i habilitats han de desenvolupar per ser capaços d'actuar de manera efectiva.
Document en línia que proporciona un conjunt de principis i idees per al disseny de plans d'estudi per al desenvolupament professional dels professors d'AICLE.
A més, el Marc també serveix d'eina per a la reflexió.
Està disponible en anglès, francès i alemany.
El terme enfocament plural de les llengües i cultures es refereix als enfocaments didàctics que impliquen la utilització de diversos idiomes i cultures de forma simultània durant el procés d'ensenyament.
Aquesta publicació és un pas important per a la implementació del Marc Comú Europeu de Referència per a les Llengües, en particular, pel que fa a la competència plurilingüe i intercultural.
Resolució del Parlament Europeu, de 2 de abril de 2009, sobre l'educació dels fills dels immigrants.
Dóna orientacions sobre la gestió de les llengües de la nova immigració.
L'aprenentatge integrat de contingut i llengua estrangera (AICLE/EMILE) és un enfocament educatiu en el qual una llengua estrangera s'utilitza com a mitjà d'instrucció per ensenyar continguts de matèria a un nombre majoritari d'aprenents.
L'aplicació d'aquesta metodologia es tradueix en un increment de les oportunitats d'aprendre la llengua i practicar-la sense incrementar les hores del currículum específicament destinades a l'ensenyament i a l'aprenentatge de la llengua.
L'AICLE contribueix a incrementar la competència lingüística de l'aprenent a través de reptes cognitius i d'activitats de resolució de problemes, promou i encoratja l'autonomia de l'aprenent i l'ajuda a desenvolupar competències del pensament ( thinking skills ).
Les classes AICLE es caracteritzen per l'ús que es fa de la llengua amb un propòsit real, és a dir, el seu ús és autèntic i, per tant, molt més significatiu per als alumnes.
El fet de voler potenciar la introducció d'activitats de ciències per a l'ensenyament de la llengua francesa a les aules de diferents nivells educatius de primària i de primer cicle de l'ESO, ve avalat per l'interès del Departament d'Ensenyament de promoure l'ensenyament-aprenentatge integrat de continguts i llengua estrangera, anomenat AICLE o EMILE si aquesta pràctica es fa en llengua francesa.
Mitjançant tres programes Passerelles, que tenen com a objectius temes de ciutadania (prevenir els riscos per la salut associats amb l'exposició excessiva al Sol, prevenció de les malalties relacionades amb l'excés de pes i l'obesitat, promoure i facilitar el compostatge dels residus orgànics d'origen), el professorat pot participar en la formació Sciences et société que li permet familiaritzar-se amb la metodologia científica de La Main à la Pâte, creant activitats d'investigació basades en preguntes, observacions i experimentacions.
Aquesta formació és interdisciplinar i reforça l'adquisició de coneixements i de les competències bàsiques.
El professorat que participa en la formació aplica el projecte a l'aula, proporciona al seu alumnat estratègies científiques i lingüístiques, crea fitxes metodològiques EMILE i tradueix al català les seqüències didàctiques de les tres guies del professorat:
El programa Euromania neix d'un projecte europeu amb l'objectiu de desvetllar interessos plurilingües i avançar cap a una competència lectora plurilingüe en set llengües romàniques: català, castellà, francès, occità, romanès, italià i portuguès.
El material per treballar el projecte Euromania és el resultat de tres anys de treball d'un grup d'experts.
Consta de 20 dossiers per a l'aprenentatge multilingüe de les àrees de matemàtiques, història, ciències i tecnologia i va adreçat a l'alumnat amb edats compreses entre els 8 i els 12 anys.
L'originalitat del mètode Euromania resideix en la seva dualitat.
Es treballen les matèries amb l'ajut de suports redactats en les llengües romàniques.
Al mateix temps, es construeixen les competències d'intercomprensió a través del suport de les àrees.
No es tracta d'aprendre llengües, sinó de construir competències d'intercomprensió.
Les llengües són alhora semblants i diferents.
L'estudi de les similituds i les discrepàncies permet passar amb més o menys facilitat d'una llengua a l'altra.
El Departament d'Educació té com a objectiu estratègic la millora de l'èxit escolar de tot l'alumnat.
I ho fa potenciant la lectura sistemàtica en totes les àrees i matèries del currículum al llarg de tota l'escolaritat bàsica per augmentar la competència comunicativa i lingüística i el desenvolupament de l'hàbit lector dels infants i joves.
La competència lectora és la base de molts aprenentatges i un requisit per participar amb èxit en bona part dels àmbits de la vida adulta.
En aquest espai el professorat trobarà adreces d'interès, orientacions, recursos, materials didàctics i bones pràctiques, perquè incorpori i sistematitzi estratègies lectores com a eix vertebrador dels aprenentatges.